נבחרת קוסטה ריקה בכדורגל

נבחרת קוסטה ריקה בכדורגל (בספרדית: Selección de fútbol de Costa Rica) היא נבחרת הכדורגל הלאומית של קוסטה ריקה. מנוהלת על ידי פדרציית הכדורגל של קוסטה ריקה. כינויה של הנבחרת הוא "לוס טיקוס" (בספרדית: Los Ticos). תושבי מרכז אמריקה מכנים את תושבי קוסטה ריקה "Ticos". הכינוי דבק בהם כיוון שבתרבות המקומית נוהגים לסיים מילים רבות בסיומת Tico. הדירוג הנוכחי של נבחרת קוסטה ריקה ברשימת הדירוג של פיפ"א, הוא המקום ה-50 בעולם, נכון ל-19 בספטמבר 2024; הניקוד הוא 1,466.08 – ירידה של נקודה אחת לעומת ניקוד קודם. דירוג השיא 13 נמדד לראשונה בפברואר 2015, והדירוג הנמוך ביותר 93 נמדד לראשונה ביולי 1996. לזכותה של נבחרת קוסטה ריקה חמש הופעות בגביע העולם בכדורגל. הראשונה במונדיאל 1990 בה הפתיעה הנבחרת האלמונית, כשסיימה במקום השני בשלב הבתים, לאחר ניצחונות על נבחרות שוודיה וסקוטלנד והפסד לברזיל. קוסטה ריקה נעצרה בשלב שמינית הגמר לאחר שהפסידה לצ'כוסלובקיה בתוצאה 4:1. ההופעה השנייה של הנבחרת הייתה במונדיאל 2002. קוסטה ריקה הוגרלה לבית יחד עם נבחרת ברזיל שזכתה בתואר, וטורקיה שסיימה במקום השלישי. קוסטה ריקה ניצחה את סין, סיימה בתיקו עם טורקיה והפסידה לברזיל. היא הפסידה את העלייה לשלב שמינית הגמר לאחר שסיימה את שלב הבתים עם מספר נקודות זהה לזה של טורקיה, אך עם הפרש שערים פחות טוב. קוסטה ריקה העפילה למונדיאל בפעם השלישית ב-2006. היא הופיעה במשחק הפתיחה בו הפסידה לגרמניה המארחת 2:4. במשחק השני הפסידה נבחרת קוסטה ריקה לנבחרת אקוודור 0:3 ובכך איבדה סיכוי להעפיל לשמינית הגמר. בהופעתה הרביעית במונדיאל 2014 שובצה נבחרת קוסטה ריקה עם אנגליה, איטליה ואורוגוואי בבית שכונה "בית המוות". לאחר שני מחזורים קוסטה ריקה הבטיחה את מקומה בשמינית הגמר לאחר ניצחונות 3:1 על אורוגוואי ו-1:0 על איטליה. במשחק השלישי סיימה בתיקו 0:0 מול אנגליה והעפילה מהמקום הראשון. בשמינית הגמר פגשה קוסטה ריקה את נבחרת יוון. לאחר 1:1 בתום 120 דקות, קוסטה ריקה ניצחה בבעיטות הכרעה 5:3 והעפילה לרבע הגמר מול נבחרת הולנד. המשחק נגמר בתיקו מאופס ובבעיטות ההכרעה הולנד ניצחה 3:4. בהופעתה החמישית במונדיאל 2018 קוסטה ריקה הפסידה בשלב הבתים לסרביה וברזיל ובכך איבדה סיכוי להעפיל לשמינית הגמר. במשחקה האחרון סיימה בתיקו 2-2 עם שווייץ. בהופעתה השישית במונדיאל 2022, קוסטה ריקה פתחה את משחקיה בתבוסה 7-0 לספרד, תוצאה המהווה את הפסדה הגדול ביותר במסגרת המונדיאל ותוצאה זהה לתבוסתה הגדולה בכל הזמנים. בהמשך גברה קוסטה ריקה על יפן 0-1 ואף הייתה קרובה להפתיע את גרמניה ולהעפיל לשמינית הגמר, אולם היא איבדה יתרון 1-2, הפסידה 4-2 וסיימה אחרונה בבית. ההישג הטוב ביותר של נבחרת קוסטה ריקה בגביע הזהב של CONCACAF היה בשנת 2002, כשסיימה במקום השני, לאחר שהפסידה במשחק הגמר לנבחרת ארצות הברית בתוצאה 2:0. בשנים האחרונות מוזמנת קוסטה ריקה להשתתף בטורניר הקופה אמריקה. עד כה השתתפה הנבחרת חמש פעמים בטורניר, והצליחה להעפיל פעמיים לשלב רבע הגמר. קוסטה ריקה היא שיאנית הזכיות בקופה סנטרואמריקנה (לשעבר גביע UNCAF לאומות), עם 8 תארים. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה סגל הנבחרת לקראת משחקי מונדיאל 2022 הנתונים מעודכנים ל-9 בנובמבר 2022 פאולו ונצ'ופה מיכאל אומאנה מאוריסיו סוליס רולנדו פורסקה רונלד גומז ג'ילברטו מרטינז וינסטון פארקס לואיס מארין אלבארו סבוריו ג'ואל קמפבל אלחנדרו מוררה סוטו קיילור נאבאס נכון ל-29 ביוני 2024. שחקנים מודגשים הם שחקנים שעדיין פעילים בנבחרת. אתר האינטרנט הרשמי של נבחרת קוסטה ריקה בכדורגל (בספרדית) נבחרת קוסטה ריקה בכדורגל, ברשת החברתית פייסבוק דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל